Document ID: 31995R2948

KOMMISSIONENS FORORDNING (EF) Nr. 2948/95 af 20. december 1995 om tilpasning af bilagene til Rådets forordning (EF) nr. 3281/94 om anvendelse af et fireårigt arrangement med generelle toldpræferencer for perioden 1995-1998 for visse industrivarer med oprindelse i udviklingslande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3281/94 af 19. december 1994 om anvendelse af et fireårigt arrangement med generelle toldpræferencer for perioden 1995-1998 for visse industrivarer med oprindelse i udviklingslande (1), særlig artikel 15, stk. 3, og artikel 19, og
ud fra følgende betragtninger:
Artikel 15, stk. 3, i forordning (EF) nr. 3281/94 fastlægger proceduren for indførelse af ændringer af bilag I eller II til forordningen, der nødvendiggøres af ændringer i den kombinerede nomenklatur; den kombinerede nomenklatur for 1996, der er bilag til Kommissionens forordning (EF) nr. 2448/95 (2), indeholder nye elementer, der har indflydelse på de lister, der optræder i bilag I og II til forordning (EF) nr. 3281/94, og det er derfor hensigtsmæssigt at tilpasse disse bilag i overensstemmelse hermed;
bestemmelserne i denne forordning er i overensstemmelse med udtalelsen fra Udvalget for Forvaltning af Generelle Præferencer -
UDSTEDT FØLGENDE FORORDNING:
Artikel 1
Bilag I og II til forordning (EF) nr. 3281/94 skal tilpasses, som det er anført i bilaget.
Artikel 2
For produkter henhørende under KN-kode 2905 45 00, 3301 90 21 og 3823, vil præferencebehandlingen anvendt i 1995, fortsætte indtil 31. marts 1996.
Artikel 3
Denne forordning træder i kraft den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. december 1995.

Labels: 3
15
19
1